АҞӘА, жәабран 19 – Sputnik. 2020 шықәса цәыббрамза инаркны иахьанӡа Урыстәылаҟа инагоуп 55 нызқьи 72 тонна ацитрусаалыҵ ҳәа Sputnik иазеиҭалҳәеит Аԥсны аҳазалхратә еилакы астатистика аҟәша аиҳабы Асида Кәыҵниаԥҳа.
"2020 шықәса цәыббрамза инаркны иахьанӡа Урыстәылаҟа инагоуп 55 нызқьи 72 тонна ацитрус аалыҵ. 2019 шықәса иаҿурԥшуазар, 40 000 тонна рыла еиҳауп арҭ арбагақәа", - ҳәа лҳәеит лара.
Аԥсны аҳазалхратә еилакы астатистика аҟәша аиҳабы Асида Кәыҵниаԥҳа лажәақәа рыла аекспорт аиҳарак ԥхынҷкәынмзазы имҩаԥган. Бжьаратәла уахыки-ҽнаки рыла аҳәаа иахысуан 200 еидарамҩангага машьына, бжьаратәла аҳәаа иахыргон 1000 тонна.
"12 000 тонна ацитрусқәа ииаган ажьырныҳәамзазы. Иахьазы уахыки-ҽнаки рыла 70 тонна рҟынӡа ииаргоит. Асезон мҩасит", - ҳәа лҳәоит Асида Кәыҵниаԥҳа.
Лара иазгәалҭеит уажәы амашьынақәа риасразы проблема шыҟам.
"Урыстәыла аҳазалхратәи аҳәаахьчаратәи маҵзурақәа рхаҭарнакцәеи ҳареи ҳаицәажәарақәа рышьҭахь ирыдыркылаз ауснагӡатәқәа аҳәаа ахысра акыр идырмариеит", - ҳәа лҳәеит лара.
Аԥсуа ҳазалхырҭаҟынтә аиагараан атауар аҳазатә хәыԥса 19 мааҭ ҳәа ишьақәыргылоуп, аҳазалхратә шәахтә уи ахәԥсаҟынтә 0,1 процент артәоит.
Аурыс ҳазалхырҭаҿы иалкаау хәыԥсак шьақәыргылам. Адекларациаҿы иарбоу акапан, атауар злаахәаз ахә рыла ишьақәдыргылоит. Уи адагьы НДС азы 10 процентк ахшәаатәуп.
Иара убас шәаԥхьар ҟалоит:
АҞӘА, рашәара 18 - Sputnik. Аԥсны иҟоу Урыстәыла Аладатәи арратә база атанкныҟәцаҩцәа Краснодартәи атәылаҿацә аполигон аҿы ахысрақәа мҩаԥыргеит ҳәа аанацҳауеит аокруг апресс-маҵзура.
Аекипажқәа 200 рҟынӡа ицәырҵуаз, еиҭаҵуаз ацәҟьарақәа ахы рықәдыршәеит ҳаамҭазтәи атанкқәа Т-72Б3 рҟынтәи. Ацәҟьараҟынӡа иреиҳаӡоу ахарара ҩ-нызқь метра иҟан.
Уахынлатәи ахысрақәа раан ахархәара рыҭан уахынларбагатә хархәагақәа ТВН-5.
Т-72Б3 амеханик-ныҟәцаҩцәа рдырреи рԥышәеи еиздырҳауан аԥынгылақәа рхысраан, амина-ԥжәага ԥкырақәа рхысраан.
Ахсрақәа раан иныхын 300 танктә рҭҟәацгақәа.
Инарҭбаау аҽазыҟаҵарақәа мҩаԥгахараны иҟоуп акоманда-штабтә зыҟаҵарақәа ирылахәны.
Самсон Ҷанба – ауаажәларратә усзуҩы, ашәҟәыҩҩы, аҧсуа драматургиа ашьаҭыркҩы. Дыҩуан иара ҧсышәалагьы урысшәалагьы. Иҩымҭақәа цәырҵуа иалагеит агазеҭ "Аҧсны" адаҟьақәа рҿы 1919 шықәса рзы. Еиуеиҧшым ашықәсқәа рзы С. Ҷанба аус иуан: Аҧсны ацентртә нагӡаратә комитет (ЦИК) ахантәаҩыс (1923 - 1930), аҵаралашара жәлар ркомиссарс (1921 - 1925), Аҧсны ашәҟәыҩҩцәа Реидгыла ахантәаҩыс (1934 - 1937), агазеҭ "Аҧсны ҟаҧшь" редакторс. Ҷанба инапы иҵижьыз иреиуоуп: аромантикатә поема “Ашьха ҭыҧҳа”(1919), раҧхьатәи аҧсуа драма “Амҳаџьырқәа”(1920), “Аҧсны Ҳаным”(1923), “Ажәытәра иагаз” (1929) уҳәа убас егьырҭгьы. Идраматә ҩымҭақәа аҧсуа милаҭтә драматургиаҿ иауасхырны иҟалеит. Иповест “Сеидыҟ”(1934) – аҧсуа прозаҿы акыр зҵазкуа раҧхьатәи рҿиамҭаны иҧхьаӡоуп. С. Ҷанба иара убас еиқәиршәеит “Аҧсны агеографиа” (Аҟәа, 1925). Далахәын 1929ш. рзы иаҧҵаз раҧхьатәи апрофессионалтә аҧсуа театр аиҿкаара.
Аиҿцәажәара шәазыӡырҩыр шәылшоит аудиофаил аҿы.